text:
KASAKTEN ABAH SUMA……(bagean hiji)
Kawas sasari, Abah Suma nunda tanggungan kangkung di tungtung teras pakarangan toko emas, peuntaseun pasar. Lantaran ngan eta-etana lahan kosong keur majangkeun dagangan. Di ditu di dieu geus heurin. Malah nepi ka leber ka jalan. Matak ngamacetkeun patali marga. Eta teh lumangsung saban poe ti samemeh adan subuh. Boh nu dagang, boh nu meuli, datang pajanari-janari.
Tur kawas sasari, Abah Suma ngalaan rancatan jeung salang. Heg nyuplak dudukuy laken nyungcung nu geus leuseuh belel. Dipake ngageberan awak. Katingal awakna rangkebong begang. Dada ipis ngagambang. Beuki kaangen kakolotanana dina umur genep puluh lima taun.
Ngan panonna herang. Nembongkeun katawekalan jeung sumanget. Abah Suma tacan kudu make kacapanon, pikeun ngaderes Quran saban sore ngahaeub ka magrib. Tapi teu gugur teu angin, ujug-ujug datang satpam. Nyaram Abah Suma aya di dinya..
“Pindah, pindah! Neangan tempat sejen,” cek eta patugas, kuraweud hangseur. Abah Suma reuwas. Sungutna engab. Nembongkeun gugusi ompong.
Hayang tumanya tadina mah, naha beti diusir. Hadena kaburu inget, teu hade rea omong isuk-isuk, bari dagangan can payu. Atuh gancang balem deui.
“Ke atuh, beberes heula,” cek Abah Suma ka satpam nu ngageuwat-geuwat. Gancang salang dipasangkeun deui kana tolombong. Sup rancatan. Kulawing di kana taktakeun. “Beulah ditu tuh urut tukang tahu. Geus beres dagangna kawasna.”
“Naha Abah, teu tulus?” aya nu ngaliwat, nanya.
“Insya Alloh, tulus. Rek pindah tempat wungkul, “tembal Abah Suma. Ret, ret murekkeun salang, ambeh tanggungan teu uyan-ayun teuing.
“Matak ge kudu nyubuh, Abah, ambeh bagean tempat laluasa,” cek eta jalma.
Abah Suma ukur nyenghel. Geus mindeng jeung rea jalma nu nyarita kitu. Rebun-rebun nyubuh. Tara dijawab. Kuriak papanjangan. Cukup ditembalan dina jero hate bae. Yen lamun indit subuh, pasti moal bisa salat berjamaah di masjid jami. Moal salse salat sunat kobla terus reres salat fardu, wiridan rada panjang. Mun memeh subuh geus indit, hartina kudu salat di musola pasar. Pasesedek. Bongan heureut. Atawa sili dagoan, nepi ka kabeurangan. Jaba cai ngerelek. Boa sah boa henteu dipake susuci. Acan salila salat, ebat, lantaran pikiran kumalayang kana dagangan nu ditinggalkeun.
Atuh Abah Suma masar teh sok geus beurang. Sarengsena salat duha. Ka pamajikanana, mindeng nyarita. Indit soteh dagang kangkung, ukur keur sakadar sarat ihtiar wungkul. Lain rek popohoan usaha, suku dijieun hulu, hulu dijieun suku. Ongkoh ukur kangkung satanggungan, dua tolombong leutik. Dieusi tilu puluh beungkeut. Sabeungkeutna lima ratus perak. Mun kabeh payu, ukur lima welas rebueun. Ukur mahi keur meuli beas dua kilo, dua ons lauk asin, gula kopi saeutik. Mun diitung dibalitungkeun kana waragad melak, miara, ngala jeung saban peuting meungkeutan iangkeuneun isukan, jauh ka kabual. Moalaya kauntungan nanaon. Ukur miharep pahala tina niat ihlas neangan napakah nu halal tur beresih. Nganut kana laku Nabi Daud, sanajan raja tur Rosul Allah, ngutamakeun kabutuh sapope tina ledang kasang sorangan.
“Dina urusan rejeki, urang mah masih keneh kaasup nu merelukeun “asbab”. Tarekah awak. Nya wayahna kudu ngalengkah. Henteu miharep dahareun atawa duit ragrag ti langit, kawas nu kaalaman ku jalma-jalma nu geus ngahontal martabat “tajrid” nu sagala rupana diurus langsung ku Gusti Alloh,”kitu Abah Suma nerangkeun ka Enin Kinah, pamajikanana. Kalimah nu persis diucapkeun ku Ajengan Solih, guruna di pasantren bareto. Kalimah nu persis deuih katarima ku Ajengan Solih ti guru-guruna. Hiji kalimah cutatan tina kitab “Hikam” nu ngandung atikan ahlak linuhung, ditatalepakeun ti guru-guru ka murid-muridna dari guru-guru kepada murid-muridna sambun sinambung.
“Gancang…gancang !”Satpam toko emas ngagero deui, nenjo Abah Suma ngajanteng keneh di buruan. Cikeneh ngaregog barang ret kana lapak urut tukang tahu, geus dieusian batur.Tapi teu hurung ngalengkah laun. Ngajauhan buruan toko emas nu dikawasakeun ka satpam supaya kosong. Ulah kawas kamari jeung poe-poe samemehna pagaliwota jalma. Kaasup nu rek mareuli kangkung ka Abah Suma.
Karek ge Abah Suma opat lima lengkah ti buruan toko emas, hibut jalma tingkoceak tingjarerit. Sihoreng aya hiji pamuda mabok. Ngubrak-ngabrik jongko jeung amparan para padagang. Taya nu wani nyegah, lantaran mamawa bedog panjang.
Tas mubat-mabit lapak, kop kana batu sagede peureup. Belewer….brak! Gembreng! Paralak! Kaca toko emas peupeus mancawura. Nu mabok beuki meuweuh. Teu miduli koceak jerit. Hayang puas ngaruksak. Bedog diamang-amang.
Srog ka hareupeun Abah Suma. Bedog panjang diheumbatkeun ka lebah sirah eta aki-aki. Tapi ngan sakilat, leungeun Abah Suma nu kelang garing ukur tulang, nyodok kana kelek pamuda mabok. Goak reuwas, disusul ku bedog murag. Terus kadenge sora “hek” tina tikoro kaselek, dituturkeun ku utah dua borolo. Awak pamuda besekel buta tulang buta daging, pinuh ku tato, ngagaleong. Gebut kana taneuh. Teu empes-empes. Sora paciweuh walihweuh ngadadak jempe. Kabeh ngajaranteng kawas patung. Ngawaskeun Abah Suma nu geus gap deui kana tanggungan kangkung.
Kakarek gaelcok deui, sanggeus datang pulisi duaan. Nu saurang gancang ngaborgol leungeun pamuda pamabokan nu ngajehjer keneh dina taneuh. Saurang deui ngaluarkeun catetan. Nanya ka sababaraha urang ngeunaan kajadian sabenerna..
“Tuh, Abah Suma taros mah. Pasti apaleun pisan,” jalma-jalma nu tinglalimbung, nyoba-nyoba . Takut dijadikan saksi.
“Kumaha Abah?” cek pulisi ka Abah Suma nu teu riuk-riuk tas ngalaman kajadian pikareuwaseun.
“Duka atuh. Abah mah teu terang nanaon,” jawab Abah Suma kalem.
“Pan Abah nu ngalumpuhkeun budak mabok tadi teh, sanes,” pulisi satengah ngadesek.
“Ih, moal enya aki-aki pantar kieu bisa ngarubuhkeun pamuda. Nu sanes panginten….”
“Katingal ku sarerea, sidik Abah!” sawatara urang raeng. “Sidik ramo Abah nyodok kelek jeung beuheungna. Nepi ka bedogna ngacleng, jeung utah uger.”
“Henteu, ah! Enyaan Abah mah teu terang nanaon, teu milampah nanaon. Abah tadi teh keur nguruskeun dagangan,” Abah Suma keukeuh mungkir.
Seah deui. Saheng deui. Parea-rea carita. Jeung panyaho-nyaho. Pajah teh moal kapalingan deuleu. Sidik leungeun Abah sakolepat tanding kilat, nyamber kelek jeung nyodok tikoro pamuda mabok. Gesit pisan. Keuna kana mamaras. Ngandung tanaga mateni.
“Persis Jetli,” cek saurang..
“Pasti ngagunakeun tanaga jero. Tanaga batin. Mun henteu, pimanaeun ramo Abah Suma matih kitu. Make jeung bisa ngaclengkeun bedog jeung utah-uger!” nu sejen nempas.
“Mun Abah Suma di teras toko emas keneh mah, pasti nu rek nenggor dipiheulaan dipegat. Moal kudu korban kaca tah!” aya nu nyelengkeung ti beh tukang.
“Satpam toko emasna bae belegug. Wawanianan ngusir Abah Suma. Pagawe anyar nya?”
“Jigana mah. Karek asup poe bieu. Teu nyahoeun saha ari Abah Suma!”
Nu galecok cacarita di pasar beuki teu puguh dengekeuneun. Abah Suma hareugeueun. Kabeh nujul ka manehna. Pinuh ku pamuji jeung kareueus.
Niat rek balik bae. Kajeun kangkung tacan payu sabeungkeut-beungkeut acan. Keur masang rancatan, bet norojol awewe tengah tuwuh.
“Tah geuning aya keneh kangkung. Kabeneran rea deuih. Sabaraha, Bapa?” pokna hariweusweus bari nitenan sabeungkeut.
“Lima ratus rupia, Neneng,” Abah Suma nyokot sababaraha beungkeut. Tembongkeuneun ka nu rek meuli.
“Sabaraha beungkeut sadayana?”
“Tilu puluh”
“Beresih jeung saleger. Diborong sadayana, Bapa. Barudak raresepeun. Bawaeun sawareh ka kota ongkoh,” cek eta awewe. Terus ngageroan baturna nu mawa karinjang balanjaaan. “Tah, ringkid saayana. Mun teu asup, wadahan kana keresek badag. Sina kadieu supir.”
Song salambar duit dua puluh rebu. Ku Abah Suma ditampanan. Leungeun kencana ngodok loket beubeur. Rek neangan keur pamulangan.
“Wios Bapa. Tong diangsulan!” eta awewe megatan. “Ti tadi milari kangkung. Seepeun. Pek ayeuna mendak. Wios dilangkungan hargana, tanda bungah.”
“Ih, naha, Neneng”, Abah Suma ceulengeuk.
“Leres, Bapa. Sanes heureuy.”
“Halal?”Abah Suma hayang yakin.
“Halal pisan, Bapa. Nuhun ku kangkungna….” leos eta awewe indit nuturkeun supirna.
***
Kajadian isuk-isuk di pasar matak geunjleung. Beja pabeja-beja. Nambahan. Manjangan. Teuing saha nu mimiti nyebutkeun, yen Abah Suma sakti mandraguna. Mampuh ngarubuhkeun pamuda mabok nu keur ngamuk ngamang-ngamang bedog, ukur dikepret ku ramo.
Pasosore, ujug-ujug brul teh jalma-jalma daratang ka imah Abah Suma. Ti nu jauh ti nu deukeut. Enin Kinah bingung. Rampang-rempeung. Tepas hareup nu ngablak, moal muat dieusian semah limaan oge. Ongkoh imahna oge, panggrumah panggung tina kai jeung awi, geus rada ropoh. Kuriak ngagebru lamun diasupan jalma rea.
Semah teu ngahesekeun. Dariuk dina golodog, bangku atawa naon bae nu aya di dinya. Sawareh arandekak handapeun tatangkal nu ngiuhan sakuriling buruan. Bansaning nangka, buah, alpuket di beh tengah. Bangsaning tangkal jengjen, suren, juar jeung jeungjing sapanjang sisi-sisi nu ngawates ka tanah batur.
Sawareh dariuk dina lisung dina sasaungan leutik deukeut dapur. Saung panundaan paparabotan jeung betrak-betruk sejen.
Maranehna hayang tepung jeung Abah Suma. Hayang meunang barokah tina kasaktenna nu geus ditembongkeun ka balarea, tadi isuk-isuk di pasar. Enin Kinah bati hareugeueun. Mangkaning Abah Suma keur salat asar berjamaah di masjid jami. Tara beunang diganggu. Can beres wiridan jeung ngadu’a mah tara waka cengkat. Kajeun aya nu nyusulan rusuh oge. Moal bisa digomeng-gomeng.
“Baruk Abah jadi jalma gagah?” Enin Kinah colohok ngadenge caritaan semah.
“Enya. Abah ngarubuhkeun nu keur mabok. Pamuda dedeg besekel. Belekesenteng. Mamawa bedog deuih. Pulisi ge teu wanieun. Na ari ku Abah, ngan sagorempal. Geus kitu mah kakarek pulisi wanieun nyerek,” kitu cek jalma-jalma nu ngagimbung di buruan, jeung di jalan masih keneh merul.
“Tapi ka Enin mah Abah teu dodongeng nanaon. Ukur nyaritakeun kangkung payu kabeh aya nu ngaborong dua puluh rebueun. Sakikituna,” Enin samar polah.
Rengse salat asar, Abah Suma ngaderes wiridan nu geus dawam. Disambung ku maca du’a sukur ni’mat, dumeh geus disalametkeun ku Gusti Alloh tina panandasa jalma mabok.
Kurunyung aya budak nyusulan. Ngabejaan kudu geuwat balik. Lantaran di imah loba semah.
“Bejakeun ka Kinah. Kami rek tuluy di masjid nepi ka isa, kituh,”Abah Suma satengah nyenghor ka budak. Tuluy kukulutus. Ngagelendeng pamajikanana. Pajah teu daek nyaho kana pamake salaki. Lamun keur aya di masjid ulah diganggu. Budak nu teu nyaho nanaon, gancang ngabingbrit balik.
“Rek nanahaon rea semah?”Abah Suma ngahuleng. “Boa-boa….”
Ras ka lalakon Ponari, budak leutik urang Jombang, nu kadenge tina obrolan batur ari keur ngariung di masjid. Cenah, boga batu ngandung hasiat nyageurkeun pada ngadeugdeug ti suklak-sikluk. Dibelaan pasesedek. Ngantri. Aya nu mondok moek sagala. Bakat ku keukeuh cai bawana hayang kaancloman batu Ponari. Cai nu geus diancloman eta, nu bisa nyageurkeun sagala panyakit teh. Kitu cek beja pabeja-beja.
Harita Abah Suma kungsi nanya ka batur-baturna papada jamaah masjid. Naha beuki dieu beuki rea kajadian aheng. Boh mangrupa kalakuan jalma, boh kaayaan alam.
“Cenah kabejakeun, dina televisi, aya tukang torah nyebutkeun, yen kiamat bakal lumangsung tilu taunan deui? Enya tateh?”
“Enya. Abi ge kabeneran ngabandungan, Abah,” tembal Ujang Gopar, budak pamuda nu kasebut ahli majid.
“Baruk?”Abah Suma kerung.
Kabeneran Ajengan Maptuh, imam masjid, datang. Gek diuk di bale, ngadagoan waktu adan nu tinggal sababaraha menit deui.
“Tah pangersa Ajengan tangtos tiasa ngajelaskeun,” Ujang Gopar nunjuk rengkuh.
“Naon kitu?”Ajengan nyerengeh ka nu keur ngarariung.
“Sumuhun eta, dina telepisi aya wartos kiamah tilu taunan deui,” Abah Suma haget nembalan. Nu sejen unggeuk-unggeukan. Ngaenyakeun di dituna mah.
“Wanian tah jelema. Wanian nyanyahoanan,” Ajengan Maptuh nyikikik.
“Tukang torah tea, sok babaledogan,” Ujang Gopar ngengklokan.
“Euh, tukang ngaramal?” Ajengan Maptuh nyikikik deui. “Biasa, sok kaleuleuwihi neangan piandel jalma. Padahal nu percaya ka nu kitu teh, ditolak asup ka sawarga. Aya tilu rupa jalma nu moal asup sawarga teh, saur Kangjeng Nabi. Nyaeta jalma nu percaya kana sihir, nu sok nginum inuman keras, jeung nu megatkeun silaturahim. Tukang torah atawa tukang ramal kaasup ka golongan ahli sihir atawa kahanah. Padukunan. Omong-omonganana mengpar tina hukum Alloh. Apan nu uninga kana urusan kiamah mah, wungkul Alloh nyalira. Kangjeng Nabi ge teu uningaeun, Geura ieu dina Quran,” Ajengan Maptuh maca ayat 34 Surat Luqman, terus medar hartina sakumaha tadi.
“Ari eta bangsa batu ngandung hasiat nu ku Ponari diangge ngubaran?”Abah Suma panasaran keneh.
“Percaya kana hasiat batu, keris, wesi kuning, jimat, jeung sabangsana, kaasup musyrik. Miduakeun Alloh, kade,” Ajengan Maptuh katenjo daria. “Komo lamun terus dipunjung-dipuja, pada nganggap yen eta teh sakti, wah, lapur we akidah tauhid teh ancur.”
Mun teu kaburu ku bedug, obrolan bisa panjang. Tapi keur Abah Suma mah sakitu ge cukup. Nambah-nambah pangaweruh nu geus nyangkaruk dina uteukna. Beubeunangan masantren leuleutikan bareto jaman keur ngora.
Ari ayeuna, rea jalma datang ka imah. Rek ngalap barokah lantaran dirina dianggap sakti. Pedah tadi isuk-isuk bisa nakis panarajang pamuda mabok.
Ngarasa heran Abah Suma oge, naha bet bisa kitu? Naha pedah dina kaayaan kadesek? Terus aya pitulung Alloh, sangkan manehna salamet?
“Upami sanes kapalay Anjeun, sanes widi Anjeun, ya Alloh, abdi teh sanes nanaoan.. Abdi ukur kolot rempo nu mustahil mampuh ngelehkeun pamuda dedeg nu nuju teu waras. Mung kumargi kersa Anjeun, abdi dipaparin kakiatan ngelehkeun manehna ya Alloh,” Abah Suma nyuksruk sujud. Cipanonna mudal maseuhan karpet masjid nu geus belel ku kakolotan, lantaran ti barang masjid rengse diomean, lima welas taun ka tukang, can ganti-ganti.
- Posted in: TATAR SUNDA


c: text/html

text:
Matthew Bellamy
Matthew Bellamy anu ngaran aslina Matthew James Bellamy nya éta musisi jeung komposer anu tanggal 9 Juni 1978 di Cambridge, Inggris[1][2]. Lalaki anu biasa dilandi Matt ieu kasohor di Dunya musik salaku vokalis, gitaris, pianis jeung penulis lagu utama dina grup musik Muse[1][2]. Bakat musikna diwariskeun ti Bapana, George, gitaris grup musik The Tornados anu kasohor dina taun 1960-an[1]. Sababaraha lagu ti grup musik Bapana ieu ogé sering dikutip tur dipaké dina album kaopat Muse, Blackhole and Rvelation, saperti Telstar jeung Knight of Cydonia[1].
Matt gedé di Devon, sabada kolotna pisah, Matt diasuh ku ninina anu maksa manéhna pikeun maén gitar anlika umurna 14 taun[2]. Matt anu kaohor ku sorana nu luhur jeung falsetto ieu geus naratas karir musikna ti Taun 1994[1]. Matt anu papanggih jeung Chis Wostenholmes katut Dominic Howard ngabentuk grup musik Rocket Baby Dolls anu diganti jadi Muse[2][1]. Ti awal dibentukna, ieu grup musik can pernah ganti personil[1].
Matthew Bellamy dipilih jadi Guitarist of the Decade (Gitaris nu pangalusna dina 10 taun) ku majalah Total Guitar taun 2010 jeung asup ka peringkat 14 di NME poll dina katégori Greatest rock and roll hero of all time[2]. Matt biasa maké gitar Manson anu dijieun husus keur Matt ku Hugh Manson, Matt ogé biasa maké gitar Gibson Les Paul, Gibson SG jeung Fender Stratocaster[2]. Matt kungsi kaleungitan gitarna anu Jackson Rhoads sabada dialungkeun ka panongton[2].

robotstxt: allowed

filter: keep


text:
Éntropi informasi
Entropi nyaéta konsép dina térmodinamika (tempo éntropi termodinamika), mekanika statistika jeung tiori information. Konsép éntropi jeung informasi kacida pakait raket, sanajan perlu sababaraha waktu keur ngawangun tiori mekanika statistika jeung tiori informasi sangkan jadi nyata. Artikel ieu ngeunaan éntropi informasi, formulasi tiori-informasi éntropi. Éntropi informasi leuwih ilahar disebut Éntropi Shannon keur ngahargaan ka Claude E. Shannon.
Bubuka[édit | édit sumber]
Konsép éntropi dina tiori informasi ngajelaskeun sabaraha loba tingkat acak (atawa, 'kateupastian') anu aya dina sinyal atawa kajadian acak. Cara lian pikeun nempo ngeunaan ieu nyaéta ku ngabahas ngeunaan sabaraha loba informasi anu dibawa ku hiji sinyal.
Contona, aya sababaraha téks dina basa Inggris, dikodekeun mangrupa runtuyan hurup, spasi, jeung tanda baca. Lantaran frékuénsi atawa lobana kajadian pikeun sababaraha hurup ngan saeutik (conto, 'z'), sedengkeun hurup-hurup lianna mah murudul (conto 'e'), runtuyan hurup téh henteu acak-acak teuing. Sanajan kitu, lantaran hurup nu nuturkeunana henteu bisa dikira-kira, bisa ogé disebut 'acak' (nepikeun ka tingkatan nu tangtu). Éntropi téh minangka nu jadi ukuran tingkat acak ieu, saperti anu diusulkeun ku Shannon dina makalah "A Mathematical Theory of Communication" nu medar dina taun 1948
Shannon nawarkeun hiji définisi éntropi anu nyumponan asumsi-asumsi, yén:
- Ukuran ieu kudu proporsional (kontinu atawa silisambung) - contona, lamun probabilitasna ngaganti saeutik, éntropina ogé ngan kaganti saeutik.
- Upama sakabéh kamungkinan (contona hurup-hurup di luhur) siga-siga rék sarua, mangka nambahan hurup anu kaluar ogé bakal naékkeun harga éntropi.
- Lamun aya dua tahapan kajadian, harga éntropi ahir ogé kudu dihasilkeun tina pangjumlahan éntropi tina dua tahapan kajadian éta.
(Catetan: Buku nu ditulis ku Shannon/Weaver ngarujuk ka tulisan Tolman (1938) anu ngarujuk ogé ka Pauli (1933) anu nuliskeun définisi éntropi nu dipaké ku Shannon. Salian ti éta, mekanika statistika ngarujuk ogé ka von Neumann sanggeus manéhna nurunkeun éntropi dina taun 1927, anu bisa ngajelaskeun naha von Neumann resep pisan ngagunakeun istilah 'entropi' anu geus aya.)
Tumbu luar[édit | édit sumber]
- Information is not entropy, information is not uncertainty ! - a discussion of the use of the terms "information" and "entropy".
- I'm Confused: How Could Information Equal Entropy? - a similar discussion on the bionet.info-theory FAQ.
- Java "entropy pool" for cryptographically-secure unguessable random numbers
- Description of information entropy from "Tools for Thought" by Howard Rheingold
- A cool little java applet representing Shannon's Experiment to Calculate the Entropy of English


text:
Di simpangan saterasna, balik kuring terhalang ku lampu beureum. Haté kuring masih tacan bisa kompromi cacak geus loba doa anu kulantunkan. Nepi ka pamustunganana, aya saurang anu balik mengamen jeung ka ambeu lem Aibon anu nyeureud sarta awakna begang rangkoang, Balik kuring dijieun hareudang.
Kalayan gerakan anu sarua kawas ka waria tadi, kuisyaratkan pikeun henteu neruskeun, tapi manéhna teu paduli. "Ah, kajeun waé...!" ceuk Haté kuring ngabatin. Sabot manéhna ménta kuring pikeun mayar luhur jasana, kuring pura-pura henteu ngadéngé. "Toh, kuring teu ménta". Manéhna indit tanpa ekpresi.
Deui, di persimpangan saterusna.. lampu beureum deui! Ayeuna, ti kejauhan kuring nempo dua anak umurna kira-kira dua welas taun bari ngais saurang orok keur mengemis.
Teuing naha, haté kuring pohara yakin anak dina gendongan éta lain orok maranéhanana atawa adi-adi maranéhanana. Ku teganya jelema ngomersilkeun budak di handapeun umur. Kaca mobil di turunkan lalaunan, hayang ngimeutan kalayan seksama kadua anak tadi. Aya rasa karunya jeung ngarasa kaluman. Ah, naha memang hésé sakali pikeun hirup? Ujug-ujug kadenge sora biola matak ngajenghok tina lamunan, renungan.. sarta kabéh bisikan haté.
Saurang laik-laki begang, make baju basajan keur mengesekan sora biolanya. Teu sadar kuring ngarasa hanjelu masalah kuring kawas ngalayang babarengan alunan biolanya. Sanajan kitu, sepeser duit anu diharepkeunana teu kunjung kaluar tina pesakna.. alatan ti tadi, kuring masih nyoalkeun cara maranéhanana néangan napakah.
kuring nu nampik sarta penumpang séjénna ditémbalanana kalayan gelenyu bari ngomong "Mugia Alloh ngagampangkeun sadayana urusan Ibu sarta bapa". Sorana kadéngé haroshos pisan.. Sabot leungeun kuring ngarogoh duit di kantong manéhna, eh, kaburu lampu héjo anu murub. sakeclak ci panon ujug-ujug lééh merebey.. Kuring hanjakal. "Naha keikhlasan kudu diwatesan ku loba ékol?" Duit éta masih dikeukeupel dina leungeun.Rumasa kuring loba tinimbangan lamun hayang sodaqoh, padahal malahan duit teu sabaraha éta pisan anu baris nyalametkeun urang ti azab naraka.
Lamun mah kuring bisa balik kabaheula, meureun moal loba tinimbanagn lamu hayang mere nanaon teu dibareungan syuudhon... Haté kuring perih, ku egoisnya kuring, ngan mikiran masalah anu anu keur rungrung. Kumaha manéhna? Meureun biwirna geus balelol ti tadi menggesekan biolanya ditambah rasa hanaang tengah poe nus akitu matak halabhabna, tapi biwir éta masih lentur pikeun kéom ningalkuen huntuna nu ompong.
Meureun budakna teh diimah keur nungguan duit anu dikumpulkannya pikeun mayar SPP atawa meureun orokna keur ngagoak kusabab teu kuat meuli susu. Ah..... Samentara kuring, masih gegelehean di jok elf. Ku kurang nampi nikmat ti Alloh nu sakitu jembarna.
Doanya meureun diijabah ari jalma miskin mah, masalah kuring kawas leungit kitu waé. "Enya Rabb, hampunteun diri abdi. pasihan kuring kasempetan pikeun mikacinta sasama, kawas asih anu tos di tebarkan dina sakumna makhluk Anjeun."
"Ikhlas éta ngawengku dua hal, nyaéta menyertakan niat sarta ngaleupaskeunana ti sagala rupa noda" (Dr. Yusuf Qhardawy)'..Dapon kakawasaan anjeun, kuring baris menyesatkan maranéhanana kabéhanana, kajaba hamba-hamba-mu anu mukhlis di antara maranéhanana." (Q.S Shad [38]: 82-83). Ikhlas henteu diwatesan ku ékol, alatan ikhlas ngan boga tujuan pikeun néangan keridhaan Alloh wungkul. Muga kuring bisa...


text:
1Dulur-dulur! Nurutkeun rasa katineung mah, malah ditedakeun pisan ka Pangeran, mugi-mugi maranehna teh pinarinan salamet. 2Da anu kasaksian ku simkuring oge, maranehna teh saregep ka Allah, ngan bae teu bener dina ngahartikeunana. 3Ku sabab teu nyarahoeun kana kasaestuan Allah, heug bae maranehna nyarieun bebeneran sorangan, tungtungna embung tunduk kana kasaestuan Allah. 4Padahal bukti palaksanaan Toret teh, nya Al Masih pisan. Sing saha anu percaya ka Anjeunna, tinangtu meunangkeun nu saestuna. 5Sabab ku Musa oge diserat kieu: ‘Jalma anu ngalakonan bebeneran anu aya dina Toret, tangtu ti dinya meunangkeun hirup.’ 6Ari bener ku karana iman teh nyoko dina kalimah ieu: ‘Ulah ngomong dina hate: Saha anu bisa ka Sawarga pikeun mawa Al Masih turun ka urang? 7Atawa: Saha nu bisa nurunan jurang pati pikeun ngahanjatkeun Al Masih ti nu maraot?’ 8Kumaha atuh? Kieu: ‘Rasiahna Pangandika deet bae, ngukir dina biwir, nete dina hate.’ Eta rasiah iman teh, anu diwawarkeun ku simkuring sakanca mitra. 9Sabab upama biwir ngaku, yen Isa teh Gusti Jungjunan tur percaya dina hate, yen Anjeunna ku Allah geus digugahkeun ti nu maraot, tanwande urang ginanjar salamet. 10Kapan percaya teh ku hate, ngalantarankeun urang diangken bener. Ari ngaku teh ku biwir, anu ngalantarankeun urang disalametkeun. 11Cek Kitab: ‘Sakur nu percaya ka Anjeunna, ku Anjeunna moal diangles.’ 12Sakur teh, hartina, sing saha bae kalawan teu dibeda-beda, taya urang Yahudi taya urang Yunani. Sabab Allah anu tunggal teh Allah nu disembah ku kabehan, lautan kurnia keur sakur anu sumambat ka Mantenna. 13Sabab sing saha anu sumambat ka pajenengan Pangeran, tinangtu disalametkeun. 14Tapi kumaha arek sumambat ka Mantenna, ari maranehna embung percaya ka Anjeunna? Kumaha arek percaya ka Anjeunna, ari henteu ngadenge? Kumaha arek ngadenge hal Anjeunna, ari teu aya anu ngabaran? 15Saha anu rek ngabaran, ari teu aya anu diutus? Cek Kitab: ‘Ku endah lengkahna jalma-jalma anu ngemban warta pikabungaheun!’ 16Tapi anu narima eta kabar pikabungaheun teh, henteu kabeh. Nepi ka Yesaya ngarahuh: ‘Nun Pangeran, saha anu daek nguping kana ieu pangwawaran?’ 17Padahal iman kapercayaan teh asalna tina ngadenge, ari anu kudu didengena, nya eta dawuhan Al Masih. 18Simkuring sok nanya dina hate, naha kitu maranehna teh can ngadarenge kana hal eta? Padahal simkuring terang maranehna teh enggeus ngadarenge, sabab: ‘Sorana parat ka saampar jagat, lisan-lisanna tepi ka satungtung bumi.’ 19Simkuring tumanya deui: Didarenge atawa henteu ku maranehna? Tapi piraku teu didarenge mah, sabab saur Musa: ‘Kami baris nimbulkeun sirik maneh ka jalma-jalma anu henteu kaasup umat, jeung nimbulkeun amarah maneh ka bangsa nu gejul keneh.’ 20Komo Yesaya mah, leuwih wani deui ngeceskeunana: ‘Kami geus ngahaja sina kapanggih ku jalma anu teu nariat neangan, sarta geus nembongan ka jalma-jalma anu tara maluruh hal Kami.’ 21Ari ngeunaan urang Israil mah, kieu saur anjeunna: ‘Sapoe jeput Kami teh nyodorkeun leungeun ka ieu bangsa anu wangkelang jeung tukang ngabantah.’
Copyright
Learn More


text:
Dennykurniadi Kurniadi
SURAT TI ABUDABI
:
Kahatur, Akang di bumi,
Kang, kumaha barudak sarehat? Si Dewi, Sarah, Dedi, teu kua kieu? Kumaha ari Ema jeung Apa, sarehat deuih? Ngawiat nya Kang, perhatoskeun tuang sareng sakolana barudak. Akang ulah ider-ideran teuing, hawatos. Minggu kamari abdi ngintun artos kumaha tos ditingal dina rekening? Sigana Kang, taun ieu abdi moal wangsul. Wayahna we nya. Sanes teu sono, tapi kumaha atuh,pan urang teh hoyong aya kamajuan. Sakali deui nitip barudak.
Wasalam, Yuni
Rengse maca eta surat, Rohim ngahuleng. Hatena ngarakacak: "mun seug aing bisa nyenangkeun manehna, moal kieu kaayaanana. Yuni teu kudu nyiar kasab di nagri batur Hampura nya Yun, Akang rumasa lain lalaki lalanang jagat. Kumpeu.


text:
Anggur
Anggur nyaéta ngaran bubuahan; buah raranggeuyan, sagedé kaléci, warnana pucuk cau atawa aya aya nu beureum kolot; kiwari di Indonesia geus bisa melak.[1] Anggur ogé mangrupa pepelakan buah "perdu" ngarambat anu kaasup kana kulawarga Vitacéaé. Buah ieu ogé dipikawanoh alatan ngandung loba sanyawa polifenol sarta resveratol anu berperan aktip dina sagala rupa metabolisme awak, sarta sanggup nyegah kabentukna sél kanker sarta sagala rupa panyakit séjénna. Aktivitas ieu ogé patali jeung ayana sanyawa metabolit sekunder di jero buah anggur anu berperan minangka sanyawa antioksidan anu sanggup menangkal radikal bébas/kanker.[2]
Mangpaat Anggur[édit | édit sumber]
Buah anggur ngabogaan loba mangpaat pikeun kaséhatan alatan ngandung antioksidan sarta serat anu luhur ku kituna bisa jadi asal énergi anu nyegarkeun sarta miboga hasiat nyegah penuaan dini. Sajaba ti éta, buah ieu ngandung vitamin C, A, B (thiamin), E, sarta K (kalium). Vitamin C, sajaba bisa nyageurkeun gusi sarta sungut (anti sariawan), ogé ngandung aktioksidan anu bisa ngajaga imunitas awak. Sajaba dagingna, siki buah anggur sabenerna henteu éléh miboga hasiat alatan ngandung pycnogenol, penguat kolagén pikeun kelenturan pembuluh darah. Sedengkeun kulitna beunghar baris zat flavonoid anu boga pungsi antioksidan. Mangpaat séjén ti ngokonsumsi buah anggur nyaéta pikeun nyegah kanker colon atawa kanker peujit badag alatan kandungan antioksidan sarta serat anu luhur.[3]
Spésiés buah anggur[édit | édit sumber]
- Vitis acerifolia
- Vitis aestivalis
- Vitis amurensis
- Vitis x bourquina
- Vitis arizonica
- Vitis californica
- Vitis x champinii
- Vitis cineréa
- Vitis x doaniana
- Vitis girdiana
- Vitis labrusca
- Vitis x labruscana
- Vitis lincecumii
- Vitis monticola
- Vitis mustangensis
- Vitis x novae-angliae
- Vitis riparia
- Vitis rotundifolia
- Vitis rupestris
- Vitis shuttleworthii
- Vitis tiliifolia
- Vitis vinifera
- Vitis vulpina.[3]


text:
Ku: Ambu Heny Gustini
Tatacara adat panganten anu dilaksanakeun diantarana :
1. Sawer Panganten
Sawer asal kecapna tina awer nu ngandung harti awur, aya sabagian anu nyebutkeun yen sawer the teu parok jeung aturan agama sababna alesanana mubazir, saenyana lamun ditengetkeun ku urang, sawer mibanda hari yen urang the dina ngawangun laki ribu kudu daek ngalaksanakeun sodakoh, bias dirobah sangkan nyawer the teu mubazir, nyaeta teukudu make beas, cukup we duit jeung permen, dina sawer panganten pinuh pisan ku papatah pikeun duanana, kumaha carana ngawangun hiji rumah tangga, tur kumaha cara ngalaksanakeun hak sareng kawajiban sewang-sewangan.
Kecap sawer :
Nyukcruk galur ti karuhun
Mapai lacak para wali
Nyambung ka balarea
Titinggal ti nini aki warisan kabudayaan
Seni sunda sawer
Neda agung cukup lumur
Neda jembar punyakseni
Wireh ayeuna sim kuring
Nyawer anu pangantenan
Nyanggakeun mugi di tampi
Ka hidep mugi di tungkup
Pepeling tawis kaasih
Pigeusaneun hidep mulya
Ngarandapan lakirabi
Ngamudi na rumah tangga
Sanggah panggih tentrem ati ati
Ka euis puputon kalbu
Muga hidep sing nastiti
Lebah ngalap rumah tangga
Kapanutan sing gumati
Tuturkeun dunya akherat
Kitu kawajiban istri-istri
Piwuruk euis sakitu
Catet dina sanubari
Kantun ieu pamegetna
Aduh kasep deudeuh teuing
Ieu piwulang tarima
Regepkeun ku sanubari
Asep mimiti di wuruk
Dangukeun ku dua cepil
Simpenan dimanah nu jembar
Ayeunamah beda deui
Jaman hidep lalagasan
Teu aya anu meredih
Ti wangkid ieu kapayun
Asep kedah kawajiban
Ngurus-ngatur raki-rabi
Anu kudada kaduga
Geusan asep hirup mulya
Saur Rosululoh estu
Rejekimah tetep puhit
Kawas arek hirup lana
Tapina kudu sabanding
Jeung ibadah ulah pegat
Sing kawas ajal rek tepi
Nyawer teh gening sakitu
Runtut raut sauyunan
Kacai jadi saleuwi
Kadarat jadi salogak
Runtut raut sauyunan
Jauh balai parek rejeki
Wur tawur jati rahayu
Rahayu manjing walagri
Dahur pikeun salawasna
Pinayungan maha suci
Ginanjar sapapaosna
Amin ya robal alamin
Wur tawur jati rahayu
Rahayu manjing walagri
Kakemben saksina lampah
Ngalampah ringkang sorangan
Kujang kemben mapasangan
Lambing atikan kaheman
Ayeuna rek disanggakeun
Kujang kemben tuturunan geulis
Tampi ku ibu rama
2. Meuleum Harupat
Carana panganten pahareu-hareup, nu lalaki nyepeng harupat terus disundut, istrina nyepeng kendi isi cai, harupan anu hurung the diasupkeun kana kendi. Ieu ngandung harti yen salaki the ulah getas harupateun, ulah teu kaopan, ulah sakulit bawang dina nyanghareupan adapt atawa laku nu jadi pamajikan, oge kitu sabalikna yen nu jadi pamajikan ulah jadi kompor nu bias nyeungeut amarah anu jadi salaki, anggur kudu jadi panggeuing, geuning saur Rosululoh, imah the surga, tah mun duanana tos tumaninah, susah senang babarengan antukna urang baris cunduk kana wangunan rumah tangga anu sakinah, mawadah, sareng warohmah.
3. Nincak Endog
Anu teu apal kana maksudnamah, ieu teh teu meunang, da cenah teu parok deui jeung aturan agama, ari nincak endog teh ngandung harti anu jero, kolot baheula geus ngawawadianan masalah hubungan sex salaki pamajikan, dua-duana kudu pada ikhlas, pamajikan teu meunang mondah kahayang salaki najan kumaha bae. Sabab bisa jadi dosa, dina ngalaksanakeun kawajiban ulah hayang meunang sorangan. Dawuh Rosululoh, yen teu meunang hiji salaki ninggalkeun pamajikan ku jalan sare, bari dina kaayaan pamajikan hanjelu, jadi sauyunan teh dina sagala widang kaasup dina ngalaksanakeun kawajiban antara salaki pamajikan. Tur deuih kacida teu meunang boh salaki, boh pamajikan ngucah ngaceh rusiah rumah tangga utamana kakurangan anu aya dina diri masing-masing. Kitu tah tujuan nincak endog the.
Cara nincak endog :
Cobek atanapi coet alit diluhurna simpen model sumpit, teras luhurna tindihan ku talenan, di luhur talenan simpen endog anu parantos dibungkus ku plastic. Tincak sing tarik dugi ka remuk. Saparantos nincak endog, teran sampean caroge dikumbah ku cai nu aya dina kendi teras kendina diangkat ku duaan, teras di peupeuskeun.
4. Buka Panto
Ieu oge adat nu kacida hadean, tur ku urang kudu di aji jerona pamaksudan. Memeh asup panganten awewe tos tiheula terus lawang panto teh ditutup ku samping kebat. Lalakina tetep diluar, biasana pake juru kawih lalaki jeung awewe. Ieu tata cara buka panto ku urang kudu dilenyepan, geuning kolot baheulamah tos ngajarkeun yen awewe anu tos boga salaki teu meunang narima semah kitu bae, majar teh bisi aya jurig nyiliwuri. Antukna bisa jadi fitnah nu bakal mawa mamala pikeun hiji rumah tangga. Payus pisan da ajaran islam oge pamajikan teu meunang narima semah nu lain mahramna dina waktu salakina teu nyampak.
Kecap buka panto :
Caroge : sampurasun 2x (panto di ketrok 3x)
Isteri : saha eta anu diluar / kurang tata titi surti / taya pisan bemakrama
Caroge : panutan eulis sajati / datang mawa kabagjaan.
Isteri : palangsiang nyiliwuri / ngaku-ngaku panutan / inggis jalma mamalihan.
Caroge : teungteuingeun duh enung / beut luluasan.
Isteri : panutan abdimah aya / mung kiwari teu aya linggih / ngipayahan rumah tangga / gancang nyingkah geura indit.
Caroge : tayohna eulis kasmaran / galindeng sora kakasih / panutan anu bumela / beubeulahan nyawa eulis / panyileukan 2x / jungjunan nya lahir batin.
Isteri : bae sumangga nya lengah / upami panutan abdi / ucapkeun dua syahadat / tawisna nya iman islam / tangkep papagon agama.
Caroge : duh Allah num aha agung / engkang ngangken ka anjeuna / nyaksi Muhammad rasulna
Isteri : bagja pisan duh panutan / panutan siang jeung wengi.
Caroge baca dua kalimah syahadat.
5. Huap Lingkung
Biasana dua panganten nyepeng bakakak hayam, pek dibetot ku duanana, ieu ngandung harti yen salaki jeung pamajikan teu meunang pakia-kia dina usaha. Gede jeung leutikna pangarah teu jadi ukuran nu penting duanana pada-pada ikhlas. Teras indung bapa ka dua panganten ngahuapan, huap anu panungtung, dimana tos ngarumah tangga mah, hirup teh kudu mandiri ulah tepi kadisaeuran bae ku kolot. Rengse eta dua nana silih huapan yen dua nana kudu silih mika asih, silih pika nyaah teu ka wates ku waktu.
6. Sungkeman
Ieu dilaksanakeun sabada akad nikah, yen dina ngawangun rumah tangga, urang moal tiasa leupas tina pangjurung sareng doana ti indung bapa, indung tunggulna rahayu, bapa catang nu darajat, nyaah jeung deudeuh moal pegat najan tos katalian ku beungkeutan raki rabi.
Kecap sumkeman :
Anak : ibu…. / nyaah sareng kadeudeuh ibu teu pernah suda / kaasih teu weleh nyanding rohimna ibu tan wates wangen di ayun ambing, pinuh ku mika deudeuh hapunten abdi ibu…salira ngandung salapan sasih lamina sabar teu kangtos ngangluh ayeuna abdi seja ngambah sagara rumah tangga neda ridho sareng du’ana mugi abdi sing janten istri sajati istri nu gumati ka salaki.
Ibu : anaking…., kanyaah sareng kadeudeuh ibu tong jadi itungan nu bakal meunggaskeun tekad hirup bral anaking, jembarkeun manah pikeun rarabi, kanyaah sareng kadeudeuh indung mual suda najan hidep tos rarabi dalah ulah nepi ka pati. Anaking…., putra ibu, hidep sing tetep marahman bungah najan ditiban ku susah salaki tempat urang babakti sing ikhlas anaking.
Anak : bapa…., salira ngambah sagara pikeun nyecepkeun kaheman langkah salira teu weleh nganjeur sangkan abdi suka sareng gumbira. Bapa…, hapunten abdi, abdi teu acan tiasa mulang tarima abdi teu weleh dirawu di pangku najan kesang lamokot bapa ulah ngalesotkeun aisn abdi rempan.
Bapa : anaking…., anak bapa, ulah leutik hate bageur hidep di ayun ambing ku kaheman hidep baris laki rabi sing gumulung dua hate ngajadi hiji sing runtut raut sauyunan anaking ulah rek lunca linci luncat mulang udar tina tali gadang ulah rudet mun hirup pajeujeut ulah sabaha mun ngambah kanyeri Allah num aha agung, sing jadi tetekon hidep duaan, anaking…,
Minantu : ibu…apa…, ieu abdi ulah disaha-saha, tampi abdi kalayan ikhlas, ulah diantep, pami abdi lepat clik putih clak herang salira tos janten ibu rama abdi.
Mertua : anaking…, hidep tos jadi putra ibu sareng apa, ulah tumarumpang, anaking bingah liwat saking hidep amanat anu bakal neruskeun pupuhu. Nu bakal nyanding kaasih dunya sareng akherat, bae anaking…, hidep teh anak ibu sareng apa.
// <![CDATA[
//
// <![CDATA[
//


text:
Cacaritaan sunda pulou NYAWA, Urang ngajalankeun etika jeung estetika, mipit amit ngala menta, nyaeta kudu sukuran ngabogaan rasa hormat, nu disebut munjung ka indung muja ka bapa, nyembah ka nu kawasa, hormat ka para sesepuh luluhur bangsa. Tanah pasundan hususna Borojol ieu mangrupakeun hiji wadah, eusina mawa carita nangtungkeun deui sajarah karajaan kawalian nu dipayungan ku Pajajaran.
Tah ieu nu disebut pajajaran ngadeg deui teh, sama rata sama rasa ngajajar euweuh nu luhur euweuh nu handap, rata...silih elingan...silih seungitan, ngemban hiji konsep ti sesepuh luluhur sesepuh bangsa, ngahijikeun rasanya urang-urang ieu meureun nu dipercaya...nya meureun kudu bias ngigelana, teu bias ngigelana bakal kena Dam, cekel ku maraneh Elmu Ratu ieu, sabab urang ulah neupikeun poho ka diri, lali kana ka ayaan...mawa carita ieu mah ulah leupas tina patokan nu disebut etika jeung estetika,,gambaran hiji trisula, nu disebut...sare’at...tarekat...hakekat.
Ari sare’at da urang nu boga kahayang meureun kudu neangan sare’at...ari tarekat meureun carana...kudu kumaha urang teh carana? carana tah nu disebut mipit kudu amit ngala kudu menta, munjung ka indung muja ka bapa, nyembah ka nu kawasa, hormat ka para sesepuh luluhur bangsa, nya urang kudu sukuran.
Ari hakekat,,, Allah anu kagungan, asal urang yakin tur percaya, lurus jeung kudu ngabogaan hate emas...tah eta anu ku sesepuh nu disebut emas-emas teh, kudu aya na dina diri urang, karak dibikeun eta hakekat teh...Tah didinya maneh nyekel hiji buku anyar, eusi ku maneh ku tinta koneng lambing hiji ka agungan, jieun carita nu merenah, saluyu jeung konsep sesepuh...ulah poho dangdanan heula diri maneh tuluy rawat sing rapih, terus urang ngaca, enggeus bener encan urang? urang kudu bias ngukur ka kujur nimbang ka ayaan...sabab urang bakal jadi conto...tah ti dinya urang kudu ngarti nu disebut sama rata, sama rasa, silih elingan...SILIH SEUNGITAN.
From my teacher


text:
Georg Simon Ohm
Georg Simon Ohm (16 Maret 1789 – 6 Juli 1854) nyaéta saurang fisikawan Jerman anu réa medar tiori widang éléktrisitas.[1] Karyana anu paling kawentar téh nyaéta tiori ngeunaan hubungan antara aliran setrum, tegangan, jeung tahanan konduktor dina sirkuit, anu umumna disebut Hukum Ohm.[1]
Georg Ohm lahir ti pasangan Johann Wolfgang Ohm, saurang tukang konci, jeung Maria Elizabent Beck, saurang tukang jait.[1] Sanajan bapana ngan saukur boga pakasaban jadi tukang konci, tapi anjeunna mampuh mere barudakna pangatikan anu luhur ngaliwatan ajarananan sorangan.[1] Sabenerna, Georg Ohm téh lahir minangka 7 urang duduluran, tapi ngan saukur tilu urang anu bisa tahan ngaliwatan mngsa budakna, nyaéta Georg Martin (matématikawan kawentar]], jeung Elizabeth Barbara.[1] Dina taun 1805, Ohm asup ka universitas Erlngen tapi kaluar dina semester tilu jeung tuluy indit pikeun ngajar matématika di sakola Gottstadt bei Nydaud, Swiss.[1] Georg Ohm ninggalkeun éta sakola dina bulan Maret 1809 pikeun jadi guru privat di Neuchâtel. Alatan peupeujeuh ti Karl Christian von Langsdorf, anjeunna nuluykeun deui studi dina widang matématika.[1] Dina bulan April 1811 anjeunna balik deui ka Universitas Erlangen.[1]
Dina dua makalahna taun 1836, Ohm mere déskripsi matématis ngeunaan konduksi model sirkuit tina hasil panalungtikan Fourier ngeunaan konduksi panas.[2] Éta makalah téh nuluykeun hasil déduksi Ohm tina bukti percobaan kadua kalina, anjeunna mampuh ngajukeun hokum anu mangrupa wincikan jalan pikeun ngajelaskeun hasil tina pagawéan séjénna ngeunaan éléktrisitas galvanic.[2]


text:
Zoran Corporation
-
Artikel ieu ngeunaan Zoran corporation. Keur other uses, tempo Zoran.
Zoran Corporation nyaeta hiji pausahaan tehnologi digital multinasional, nu kantor puseurna di Silicon Valley. Ngaran Zoran asalna tina kecap Hebrew keur silikon. Zoran asup ka nagara bagean Delaware tur boga kantor di Kanada, Cina, Inggris, Jerman, India, Israel, Jepang, Korea, Taiwan, jeung AS.[1]
Sajarah[édit | édit sumber]
Zoran Corporation (NASDAQ:ZRAN) diadegkeun taun 1983 ku Dr. Levy Gerzberg, kalayan fokus kana tehnologi DSP. Taun 1997 Zoran miboga CompCore Multimedia tur ngangkat George T. Haber jadi Executive VP jeung Déwan Diréksina. Mr. Haber ngamimitian GigaPixel, Mobilygen tur kiwari jadi CEO CrestaTech. Danget ieu Zoran ngamekarkeun tur nyieun chip nu dipaké dina elektronika konsumen kaasup pamuter DVD, pangrékam DVD, HDTV, Kaméra Digital jeug Set-top box.
Taun 2003, Zoran meuli Oak Technologies.
Rujukan[édit | édit sumber]
Tumbu luar[édit | édit sumber]
- http://www.zoran.com/ - Company WebsiteCitakan:Compu-hardware-stub


text:
Kroasia
Républik Kroasia mangrupa salah sahiji nagara di Éropa nu tepung wates jeung Laut Adriatik di kidul, Sérbia di wétan, Slovénia jeung Hungaria di kalér, sarta Bosnia jeung Hérzégovina sareng Monténégro di tenggara. Ibu kotana nya éta Zagreb. Dina sajarahna, nagara ieu mangrupa nagara républik pikeun Républik Sosialis Féderal Yugoslavia. Nagara ieu misah jeung mibanda kamerdékaanna dina taun 1991 jeung minangka kandidat ti anggota Uni Éropa.
Wewengkon[édit | édit sumber]
Kroasia dibagi kana 20 zupanija (county) jeung Zagreb mangrupa salah sahiji kota kabupatén.
Tumbu kaluar[édit | édit sumber]
Tingali ogé Kroasia di Wikivoyage
- (en) Situs resmi
- (en) Situs resmi pariwisata
- (en) Kroasia
Réferénsi[édit | édit sumber]
- ↑ "Croatia". The World Factbook. CIA. Diakses pada 13 Oktober 2009.
- ↑ Frucht, Richard C. (2005). Eastern Europe: An Introduction to the People, Lands, and Culture. p. 415. ABC-CLIO. ISBN 1-57607-800-0.
- ↑ a b c d "Croatia". International Monetary Fund. Diakses pada 21 April 2010.
- ↑ "Human Development Report 2009". United Nations. Retrieved 13 October 2009.
Albania · Bosnia jeung Hérzégovina · Kosovo/UNMIK · Kroasia · Makédonia · Moldova · Monténégro · Sérbia
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.


text:
pribahasa berada di atas tanda "--"
C
* Arti dalam bahasa indonesia
Cunduk waktu nu rahayu, niggang mangsa nu sampurna, niti wanci nu mustari
-- Tepat pada waktunya
Carincing pageuh kancing, saringset pageuh iket
-- Waspada
Cikaracak ninggang batu laun laun jadi dekok--Usaha yang dilakukan secara terus menerus, lama-kelamaan pasti akan membuahkan hasil.
* Arti dalam bahasa sunda
Caang bulan dadamaran
--migawe nu kurang mangpaat.
Cacag nangkaeun
-- Hanteu beres, hanteu rata, henteu sampurna.
Cangkir emas eusi delan
--omonganana mah alus nepi ka urang jadi percaya jeung kataji, tapi hatena jahat jeung matak bahaya ka urang.
Cara bueuk meunang mabuk
--ngeluk bae, teu lemek teu carek, euweuh hojah, euweuh karep, euweuh kahayang sabab era tawa sieun.
Cara gaang katincak
-- anu tadina rame kacida, ayeuna mah jadi jempling pisan.
Cara jogjog mondok
-- carekcok bae, mani gandeng nacer.
Cara simeut hiris, tai kana beuheung beuheung
--Pohara bodona, beunang dibobodo atawa ditipu ku batur.
Cecendet mande kiara
--Nu leutik nyaruaan anu gede, nu miskin nyaruaan nu beunghar.
Ceuli lentaheun
-- Sok gancang nyaritakeun ka batur naon bae anu kadenge, turtaning tacan karuhan eta beja teh bener henteuna.
Cicing dina sihung maung
--Nganjrek di jelema anu nyusahkeun atawa bakal nyilakakeun ka diri urang.
Cikaracak ninggang batu laun laun jadi legok
-- Ku dileukeunan mah sakumaha hesena ge lila lila jadi bisa (najan bodo asal leukeun diajarna lila lila oge tangtu bisa).
Cileuncang mande sagara, cecendet mande kiara, hunyur nandean gunung
-- Nyaruaan ka jelema anu saluhureun harkatna, darajatna atawa pangabogana.
Ciri sabumi cara sadesa
-- beda tempatna, beda deui adat jeung kabiasaanana.
Clik putih clak herang
-- Kaluar tian hate anu beresih, rido pisan, teu aya geuneuk maleukmeuk.
Congo congo ku amis, mun rek mais oge puhuna
-- Kumaha arek bageurna dinu ajdi anak, lamun bapana henteu bageur.


text:
Chye Retty Isnendes
BUBUKA
Taun 2013, lembaga sakola di Kota Bandung narima aturan anyar ngeunaan busana tradisional nu kudu dipake ku murid sakola ti tingkat SD nepi ka SLTA. Busana nu ditetepkeun teh iket jeung pangsi pikeun murid lalaki, oge kabaya jeung sampingna pikeun murid wanoja. Kitu deui elemen sakola lianna, kayaning guru jeung karyawan sakola, unggal poe Rebo dianjurkeun make busana tradisional Sunda. Eta aturan teh bareng jeung ditetepkeunna aturan dilarapkeun bahasa Sunda unggal poe Rebo.
Samemeh eta aturan aya, Bupati Subang katiten geus nerapkeun dipakena pangsi atawa busana tradisional dina hirup kumbuh sapopoena –kumaha di pagawean (kadinesan)? Kreativitas Bupati Subang laju disusul ku Bupati Purwakarta nu bisa dianggap radikal sawanganana dina nerapkan budaya Sunda, utamana dina hal busana. Ceuk salah sahiji sumber, eta Bupati teh netepkeun yen pulas (warna) busana nu dipakena kudu beda (bodas-bodas) jeung karyawan oge masarakat Purwakarta (hideung-hideung).
Salian ti lembaga sakola, Bupati Subang jeung Purwakarta, oge masarakat rea di dayeuh jeung di pilemburan, kiwari geus kahegemoni busana Sunda, utamana kaom lalakina nu make busana pangsi (hideung-hideung). Eta para palaku budaya teh upama masamoan boh di gedong boh di pakalangan marake busana pangsi atawa kampret hideung, lengkep jeung iket-na, oge pin kujang-na. Eta palaku budaya nu ngagorombol teh bet nyiptakeun suasana kulawu jeung ngabelegbeg ku simbul nu digunakeunana. Bet jadi paradoks nu ngurangan ajen kana budaya Sunda sagemblengna lantaran sacara harfiah, kecap ‘Sunda’ teh gumawang; caang; moncorong (KUBS, 1980:493).
Ieu paripolah cenah kudu dicangking sumangetna, tapi sumanget naon? Jeung naha enya katangtuan warna jeung busana nu ditetepkeun teh geus nincak kana aturan minangka busana tradisional Sunda? Tah ieu nu baris disalusur dina ieu artikel teh.
Busana Sunda minangka salah sahiji wangun estetika Sunda teh pakaitna jeung kaarifan lokal masarakat Sunda sacara umum. Estetika Sunda nawarkeun ajen jeung aktivitas nu nyumorot; memancar ka jalma nu makena. Ajen-inajen luhung Sunda teh sipatna abstrak jeung kongkrit. Padoman-padomanna mangrupa sistem nu abstrak, tatapina dina larapanana mangrupa sistem nu kongkrit lantaran bisa jadi pakakas nu digunakeun dina ngabeberes jeung ngarengsekeun masalah di masarakat rea.
Seueur pisan wangenan kecap kaarifan lokal teh, tapi coba lenyepan kamandang Prof. Dr. Yus Rusyana. Saur anjeunna, kaarifan lokal atawa kawijaksaan masarakat lokal teh taya lian ti kamampuh masarakat dina makihikeun pasilitas nu dianugrahkeun ku Gusti Allah ka manusia. Eta pasilitas teh kayaning: alam pisik, alam hayati, komunitas masarakat katut aturan-aturanana, budaya, jeung agama (dina Isnendes, 2013:40).
Kaarifan lokal teh geus sakuduna nyumorot dina diri manusa Sunda dina ahlak atawa karakterna nu hade upama inyana ngaku dirina teh urang Sunda, turta ngalarapkeun ajen-ajen kasundaan dina kahirupanana. Karakter nu hade perelu dipateakeun jeung dibina ti leuleutik sangkan bisa diamalkan dina kahirupan sapopoe.
Ceuk Gulo (1982:29) karakter teh hiji kapribadian nu upama disawang tina titik tolak etis atawa moral patali jeung sipat-sipat nu relatip tetep; kukuh-pengkuh. Karakter hade upama diwujudkeun dina hirup kumbuh taya lian ti: hade hate, hate pikir, jeung hade laku-lampah. Karakter hade teh hartina mikanyaho nu hade, mikacinta sagala rupa nu hade, jeung ngalarapkeun dina kahadean jeung nu panghadena. Salian ti eta, kamandang Raka, spk. (2011:36-37) netelakeun yen karakter teh sipatna nyumorot ti jero ka luar (inside-out), hartina kabiasaan hade dipilampah lain karana dipenta atawa dikudukeun ku jalma sejen, tapi kudu didumasaran ku kasadar jeung kahayang dirina pribadi. Ieu hal saluyu jeung konsep ihsan dina ajaran Islam yen ahlak atawa karakter teh “naon-naon nu dipilampah waktu taya saurang ge nu nalingakeun atawa nu nitenan laku-lampah urang, lantaran saestuna aya Gusti Allah nu maha uninga.”
Karakter teh kudu tuluy-tumuluy dibina ku cara diajar atawa dididik. Ngadidik peserta didik (formal, informal, jeung nonformal) ku cara ngawanohkeun, micinta, jeung ngalarapkeun busana tradisional Sunda, eta mangrupa salah sahiji cara dina atikan karakter. Hasil nu dipiharep taya lian ti pribadi-pribadi nu karakterna hade turta pengkuh jati dirina sakumaha dina ungkara Sunda jati nu teu kasilih ku junti, nu teu unggut kalinduan teu gedag kaanginan jeung pribadi nu cageur-bageur-bener-pinter-singer dina nyanghareupan paneka (tantangan) jaman.
Ku kituna ieu tulisan teh netelakeun estetika Sunda tina tilikan kosmologi, palasipah, karya sastra, jeung estetika Sunda patalina jeung atikan karakter. Data dikumpulkan tina kajian kapustakaan jeung wawancara. Ti dinya data diolah ku cara dianalisis jeung diinterpretasi. Maksudna mah minangka usaha nyalusur estetika Sunda pikeun ngajawab pasualan-pasualan budaya dina kakiwarian.
PEDARAN
- Estetika Sunda: Kosmologi, Palasipah, jeung Karya Sastra
Kosmologi Sunda. Tina usaha nyalusur naskah, carita pantun, jeung interpretasi budaya ditetelakeun ayana tilu dunya (buana) dina tatanan kosmologi Sunda, nyaeta: buana nyungcung, buana tengah, jeung buana larang (tripartit) (bandingkeun jeung konsep Sumardjo, 2003:63). Ieu dunya atawa buana teh dipiyakin oge ku masarakat Baduy nu dianggap tipikal manusia pituin (asli) Sunda. Ceuk masarakat Baduy, dunya teh aya tilu rupa nyaeta: buana luhur (suci) di surgaloka, buana panca tengah (bumi), dan buana handap (alam langgeng). Urang Baduy ge miyakin ayana: alam gumulung, alam caang, dan alam padang poe panjang (Ayah Mursid, Nopember 2013; Kurnia & Sihabudin, 2010:173).
- Diagram 1 Konsep Buana dina Kosmologi Sunda (Isnendes, 2013)
Tina konsep buana, katiten dua warna nu sok dipake ku masarakat Baduy Jero, nyaeta: bodas (telekung/iket) jeung jamang (baju tan kerah) jeung hideung (aros/sarung). Anapon masarakat Baduy Luar mah karereaanna didominasi ku warna hideung (baju tan kerah jeung calana kurung atawa sarung).
Foto 1 Busana urang Baduy Jero tina www.google.com
Gambar dina diagram teh netelakeun warna bodas-bodas-hideung dina kosmologi, palasapah, kaimanan, oge kapengkuhan batin urang Sunda, kitu kamandang Benny spk. (1988) mah. Hartina sirah mangrupa gambaran kosmologi, hate mangrupa gambaran kaimanan jeung kapengkuhan batin, suku mangrupa kapengkuhan jeung kakuatan waruga. Ku kituna, dipikapaham ku naon pangna urang Baduy Jero make iket jeung baju warna bodas, sedengkeun sarungna warna hideung.
Foto 2 Busana urang Baduy Luar
Kitu deui perkara masarakat Sunda sabada abad ka-16 nu geus ngagem agama Islam, warna bodas dijadikeun simbul kasucian diri lantaran ngeunteung kana baju ihrom nu dipake ku umat Islam waktu haji ka baetulloh. Kecap baju oge kapan tina bahasa Persia (Coolsma: 1913:40), kitu deui kecap kabaya, sarua tina bahasa Persia (Satjadibrata, 1946:149).
Gambar 2 sumber: https://id.images.search. yahoo.com/ images
Masarakat Sunda abad ka-18 jeung ka-19 ngainternalisasi pangaweruh busanana tina kosmologi Sunda jeung Islam, ku kituna di masarakat rea, warna nu dipakena bodas jeung hideung. Sakumaha pamendak Wahyu Wibisana (3 Oktober 2014) nu netelakeun yen taya deui warna (dina budaya) Sunda mah iwal ti bodas jeung hideung. Bodas pikeun ibadah, masamoan, jeung kadinesan, hideung pikeun digawe jejeblogan, kitu saur anjeunna 10 dinten memeh dipundut ku Nu Kawasa.
Wahyu Wibisana ngahaja disabit, marga anjeunna salian ti budayawan Sunda, oge anggota tim panalungtikan Pakaian Tradisional Daerah Jawa Barat (1988). Kompetensi anjeunna kana kaweruh budaya Sunda, kaasup kana warna tradisi jembar jeung bisa dipertanggungjawabkeun.
Wahyu Wibisana netelakeun deui, yen warna hideungan oge dipake pikeun indit-inditan tatapina teu lumrah (teu biasa). Selera (pangaresep) masarakat kana warna eta jadi salah sahiji sabab nu ngabalukarkeun arinyana jauh tina katangtuan busana tradisional.
Foto 3 gambar busana lalaki
Foto 4 Nu nabeuh tarawangsa di Sumedang tahun 1920-an (Herlina L, 2008)
Sanajan aya warna hideung (tina bahan buludru) nu dipake ku kaum menak Priangan, eta mah pangaruh ti kasultanan Mataram (Jawa) abad ka 17-an. Dina karereanna mah menak Sunda ge make baju bukaan (jas) tetep bae warnana bodas. Atuh di kalangan masarakat rea nu ilahar teh iket motif batik dina kasang lawon bodas atawa corak koneng jeung semu coklat, bajuna warna bodas, jeung celanana/sampingna warna hideungan.
Malah dina busana panganten, warna buludru hideung bisa disebutkeun teu dipikaresep ku urang Sunda. Urang Sunda milih warna bukaan bodas pikeun panganten lalakina. Kitu deui dina nu kapapatenan, warna bodas nu dipilihna pikeun ngajajap nu mulang ka kasucian. Konsistensi milih warna nu mangabad-abad lilana di masarakat Sunda nyumorotkeun palasipah nu dipageuhan dina kahirupan budayana.
Busana menak Cirebon
Warna bodas-hideung oge mangrupa hukum sunatullah dina tataran kosmologi bagantina waktu jagat raya (beurang-peuting), salian ti mangrupa simbul tina kahadean-kagorengan. Jadi, upama kiwari, urang Sunda kaayeunakeun mamake baju hideungan nu disebut baju pangsi –padahal harti pangsi teh calana nu logor jeung dijieunna tina kaen nu lemes turta biasa dipakena oge ku jawara pikeun kaperluan silat sangkan depokna laluasa (Rosidi, 2000:492)– ti mana atuh sungapan mikir jeung palasipahna?
Mungkin niru-niru urang Baduy Luar (nu disebut oge Baduy Panamping da ditamping/ dikaluarkeun lantaran dianggap boga kasalahan atawa oge kahayangna pribadi kaluar ti kajeroan)?, atawa sangkan dipikasieun da jiga jawara? Padahal para jawara kahot ge, siga dina poto-poto hasil panalungtikan Rusyana (1996) justru baju nu dipakena teh kampret bodas jeung calana hideung. Dina kapaksa make hideungan ge sok dirangkep ku kaos bodas atawa baju kutung bodas. Lantaran naon? Lantaran pikeun para jawara kahot mah, kadugalan atawa silat teh ukur ameng; ulin, aranjeunna ngutamakeun kabersihan hate/batinna tur teu purun upama mamerkeun pangabisa-na. Ku kituna, dipakena warna busana tradisional hideung-hideung kiwari dina kadinesan jeung pasamoan teh, patojaiah pisan jeung kaluhungan budi urang Sunda. (sinambung)
Chye Retty Isnendes, Doktor di Departemen Pendidikan Bahasa Daerah
Diunggah sabada direvisi deui tina majalah Cahara Bumi Siliwangi, No. 15, April 2015


text:
1Pan karasa, kumaha asih-Na Anu jumeneng Rama ka urang teh, nepi ka urang diangken jadi putra-putra-Na; da memang urang teh putra-putra Allah! Hal ieu, ku dunya mah teu kahartieun; ma'lum dunya mah teu ngaku ka Allah. 2Tapi najan geus jadi putra-putra Allah oge, acan bisa ngira-ngira kumaha engkena kaayaan urang teh. Ngan lamun Al Masih geus sumping, urang teh baris sarua jeung Anjeunna. Kaayaan Anjeunna, nu sajatina, engke tangtu ebreh ka urang. 3Saha-saha anu ngarep-ngarep kana eta kaayaan sarta ngandel ka Al Masih, kudu ngajauhan dosa, sabab Al Masih teu kagungan dosa. 4Anu milampah dosa, eta ngarempak hukum Allah; sabab dosa teh ngalawan kana hukum Allah. 5Ku dulur-dulur geus kaharti, yen nu matak Al Masih mijalma teh geusan nyirnakeun dosa-dosa manusa. Geus tarerang deuih, yen Anjeunna teu kagungan dosa. 6Anu geus jinek anut ka Anjeunna, tangtu moal milampah dosa. Sing saha anu milampah dosa keneh, hartina can awas jeung can wawuh ka Anjeunna. 7Anaking! Kahade ulah beunang kasasabkeun ku batur. Anu lampahna adil teh, bener: Sakumaha Al Masih anu bener tea. 8Anu tonggoy milampah dosa, eta mah anak-anak Iblis. Sabab Iblis mah ti awitna keneh oge, geus milampah dosa. Putra Allah nu matak mijalma teh nya geusan ngagagalkeun pagawean-pagawean Iblis tea. 9Sing saha anu jadi putra Allah, moal milampah dosa. Lantaran hirupna geus kaancikan ku kakawasaan Allah; malah moal bisaeun milampah dosa teh, lantaran diyugakeun ku Allah. 10Gampang bae ngabedakeunana, nu mana putra-putra Allah, nu mana anak-anak Iblis: Mana-mana anu goreng lampah jeung teu nyaah ka dulur-dulur, tah nu kitu, nu lain putra Allah teh. 11Ti kawitna keneh dulur-dulur geus diwurukan, supaya silih pikanyaah jeung pada batur. 12Ulah kawas Kain, anak Iblis, anu maehan adina tea. Ku naon Kain kitu kalakuanana? Bawaning ku jahat adatna, teu cara adina, ibadah ka Allah. 13Ulah heran upama dulur-dulur dipikangewa ku dunya. 14Urang terang yen geus pindah pileumpangan, tina paeh kana hirup, lantaran aya kanyaah ka dudulur. Anu teu boga kanyaahan mah, kaayaanana tetep paeh. 15Anu mikageuleuh ka dulur, ngaranna maehan. Ari tukang maehan mah, teu kaancikan ku hirup langgeng. 16Ti Al Masih, urang geus terang nu kumaha ari nu nyaah jeung asih teh. Anjeunna geus ngorbankeun salira ngabela urang. Urang oge wajib ngorbankeun diri keur kapentingan duduluran. 17Jelema beunghar, tapi cadu nulung ka nu butuh; majar boga kanyaah ti Allah teh, tapi mana buktina? 18Anaking! Ulah ngan semet biwir wungkul nyebut-nyebut nyaah teh! Buktikeun kalawan prakna jeung iklasna. 19Engkena, tangtu karasa yen enya urang teh kaasup jelema bener; jadi, bisa teger di payuneun Allah. 20Memang dina sagala hal hate urang sok ngadakwa. Tapi Allah mah langkung uninga, ti batan anu karasa ku urang sorangan. Mantenna uninga kana sagala rupa. 21Upama tina budi rasa urang taya dakwaan naon-naon, rek barang suhunkeun ka Allah teh tangtu moal rumegag; 22naon bae anu disuhunkeun ka Mantenna, tangtu dikabul; lantaran urang nurut kana timbalana-Na jeung laku lampah urang teh sapuk jeung pangersa-Na. 23Ari timbalana-Na teh, urang kudu mantep percaya ka Isa Al Masih, Putra-Na; bari silih Pikanyaah, sakumaha anu dipiwarang ku Al Masih. 24Anu nurut kana timbalan Allah, eta teh manunggal jeung Allah sarta Allah linggih dina hatena. Bisana ngarasa yen Allah linggih di jero hate urang teh, nya ku karana Ruh Allah anu ku Mantenna geus dikurniakeun ka urang tea.
Copyright
Learn More


text:
Jasa Konsultan Bangunan dan Konstruksi bangunan. Selalu berinovasi dalam bidangnya. Berpengalaman dalam bidang low-rise, mid-rise dan high-rise. menerima jasa perencanaanm, perhitungan dan konstruksi: -rumah -ruko -hotel -pabrik -dan lain-lain memberikan solusi konstruksi secara lebih efisien. Beberapa Referensi dapat di lihat dalam gambar.
CAMAR INTERNATIONAL NETWORK BERDIRI TAHUN 1998 SEBAGAI PENDIDIK & PENYIAP TENAGA KERJA PROFESIONAL YANG TELAH BERPENGALAMAN SELAMA 18 TAHUN. HAMPIR 1500 ALUMNI KAMI TERSEBAR DI SELURUH KAPAL PESIAR INTERNATIONAL JUGA HOTEL DARAT DALAM & LUAR NEGERI. Camar International Network Membuka Peluang Kerja Untuk di Hotel Darat International &
Carita Cadas Pangeran (Dongeng Babad) Urang Sunda - Kenali Leluhur, Sejarah, Bahasa dan Budaya Asli Urang Sunda. Aneka Keajaiban Dunia dalam Berita, cerita babad bahasa sunda, , MoiTam.com, Carita babad sumedang bahasa sunda. Carita babad kh anwar Babad Cirebon dalam Bahasa Sunda. Babad Cirebon dalam Tetapi setelah itu ditemukan naskah kuno dalam bahasa dan huruf Sunda Babad Pakuan, Carita Waruga Guru, Babad bahasa Sunda seperti naskah Carita Waruga Dongeng rakyat masih menjadi cerita yang menarik bagi beberapa orang, salah satunya adalah dongeng rakyat sasakala dalam bahasa Sunda tentang Sangkuriang dan Upcoming 2015 2016 › Contoh Dongeng Babad Bahasa Sunda Babad Basa Sunda. Babad nyaéta carita nu patali jeung hiji hurup Arab Pegon dalam bahasa Sunda.Dongeng Bahasa Sunda " Si Kabayan Dicukur" asal ongkosna waé dibayar tiheula?”Teu loba carita, gocrak baé dibayar sapaménta dalang téa, .
Contoh Puisi Bahasa Sunda; Carita Babad Sangkuriang Dongeng atawa oge sok disebut legenda Hal ieu ngabuktikeun kalinuhungan luluhur sunda nu nyusun carita.Dongeng Bahasa Sunda Prabu Siliwangi - Siliwangi Dalam Catatan Belanda Klik disini - ALAT MUSIK TRADISIONAL SUNDA klik disini Hal ini tertuang dalam naskah Carita Parahiyangan, Babad Limbangan. Sesuai janji admin di facebook KAMUS BAHASA SUNDA untuk memberikan cara atau tips untuk (PLPG) Bahasa Sunda. . upamana bae dongeng carita babad. Khusus di dalam pembelajaran bahasa dikenal tiga istilah yang saling berkaitan. bahasa. dan yang memakai aksara Sunda Kuno dan juga bahasa Sunda Kuno dalam Carita Parahyangan ini, di menggunaka bahasa dan aksara carakan adalah Babad Pakuan atau Bahasa Sunda : 1. Carita pondok : berupa sejarah lokal/cerita babad, teks percakapan, dongeng dan carita SMP/MTS : Bahasa Sunda : 14. dan keinginan dalam .
DONGENG1 Bahasa Sunda - Download as Word Doc (.doc), PDF . carita-carita mithologia. 3) Babad Tanah Sunda Babad Cirebon ku P. sanggeus téknologi ngambah kana suarabanten.com - Portal Berita Merakyat | Friday, December 23, 2016. Home; Peristiwa. Polhukam; Ekonomi; Pendidikan; Kesehatan; Tenaga Kerja; Umum; Daerah. Kota CilegonBuku tersebut berisi banyak sekali humor-humor menarik dalam Bahasa Sunda. diterjemahkan ke dalam Bahasa teh kamari carita ka dunungan Pengertian Babad Dalam Bahasa Sunda Sejarah Cadas pangeran Bahasa Sunda Carita Wayang Sunda dalam bahasa Jawa daerah Sunda, Babad Cerbon Cariosan Prabu Siliwangi Carita Ratu Galuh Carita Purwaka Caruban Nagari Carita Waruga Guru Kitab Bahasa: Bahasa Sunda, Bahasa (dalam carita rakyat disebut Ciung Portugis diharuskan memberi bantuan militer kepada Kerajaan Sunda dalam menghadapi .
kumpulan contoh carita babad sejarah bahasa sunda. disusun tahun 1518 M dan naskah Carita Bujangga Manik yang drama yang disajikan dalam bahasa Sunda, Cerita legenda bahasa sunda, sasakala gunung tangkubang perahu Sepengetahuanku. Share Artikel Contoh percakapan dalam bahasa inggris tentang kesContoh dongeng bahasa sunda, sasakala situ bageundit Contoh percakapan dalam bahasa inggris tentang kes Contoh percakapan dalam bahasa inggris tentang kes Wasiat, Sejarah, Kisah, Naskah Kuno, Agama, Seni, Bahasa dan Budaya Sunda | Carita Lahrumasa Ditilik kiprahnya dalam sejarah Sunda, Babad Tanah Sunda Dan Babad Sejarah Tasikmalaya Dalam Bahasa Sunda Buku Cerita Rakyat Buku Kesehatan Buku Lama Carita Wayang Sunda cerita Rakyat Cerita Bahasa; Budaya; Kepercayaan; Politik atau tatar Sunda yang sekarang masuk ke dalam wilayah sejarah awal Cirebon adalah Carita Purwaka Caruban Nagari, Babad Pengertian Dongeng basa sunda sac king 9:46 Perkara Dongeng; Dongeng nyaeta carita rekaan anu mere kesan pamohalan tur ukuranana Dongeng Babad (Sage). Dalam historiografi (penulisan sejarah) akan mengalami perubahan dalam setiap periodenya. Hal tersebut tergantung dengan perkembangan intelektual, kondisi serta situasi masyarakat, dan pribadi sejaraw….
Dikesempatan ini saya ingin mengupdate kembali coretan di blog carita ki sunda ini, tak heran dalam sejarah selalu target='_blank'>Babad Sunda Carita Babad/ sajarah nyaéta carita anu dumasar kana kajadian sajarah. Pengertian Sawala dan Paguneman dalam Bahasa Sunda BIANTARA;Contoh Carita Sunda : Asal Muasal Bulu Lutung Hideung. by Unsilster | Sep 23, 2010 | Catatan Klasik | 5 comments. Contoh Cerita Rakyat/Legenda dalam Bahasa Inggris;Semoga bermanfaat sebagai pegangan untuk menengah-nengahi Babad Tanah Ratu Mas Rarasantang yang sedang dalam Naskah Carita Parahyangan (Basa Sunda Galunggung sebagai sebuah kabuyutan nyata disebut dalam guratan naskah Babad Tanah Jawi ' dan 'Carita khasanah bahasa di tatar Sunda, Carita Nyambung (9) Carita Pantun (3) Carita Sajarah (2) (Tina Lima Abad Sastra Sunda, karya Wahyu Wibisana, spk,) Posted in Carita Si Kabayan .
Babad Sunda Lihat profil lengkapku Traffic Info. Link Teks. Peristiwa Konon diceriterakan (dalam lontar Carita Sang Resi Galunggung), Naskah Babad Limbangan ditulis dengan menggunakan hurup Arab Pegon dalam bahasa Sunda. seperti diterangkan dalam buku Naskah Sunda Lama Kelompok Babad yang Conto-conto naskah dongeng/Babad berbahasa Sunda Gancangna carita Sutajaya těh geus nepi ka wewengkon rarambu alas roban 2008 Wakil Ketua MGMP Bahasa Sunda.Baca dalam bahasa lain; Sunda. Bahasa Sunda Bangsawan Galuh Babad Pasundan, Dalam bahasa Sunda, Berbagai produk cerita tradisional di Tatar Sunda, baik berupa carita maupun babad, Kisah lalakon dalam carita-carita pantun itu saat Katumbiri : kumpulan carita pondok Sunda. [Siti Nurcahaya; Ida Danangsih; Onong Nugraha; et al] Home. WorldCat Home About WorldCat Help. Search. Search Diantara naskah-naskah yang memuat sejarah awal Cirebon adalah Carita Purwaka Caruban Nagari, Babad dalam Bahasa Sunda dalam buku BABAD TANAH SUNDA . Islamisasi Tatar Sunda: Perspektif Sejarah dan KebudayaanOleh: Tiar Anwar Bachtiar, Ketua Umum PP Pemuda Persis / Doktor Sejarah FIB UITatar Sunda adalah wilayah tempat bermukimnya suku Sunda. Tatar….
- Halaman ini diberdayakan oleh Google dan Bing! -


text:
Inda Nugraha Hidayat
Cipanon
Samangkok cipanon. Hiji indung. Antaré ngamandian anakna. Nu perlaya na tungtung bangbaluh. Basa keur jongjon ngadagangkeun botol-botol nasib. Di sisi jalan. Peuntaseun hiji gedong sigrong.
Samangkok cipanon. Hiji indung. Tulatén meresihan tatu na awak anakna. Tapak batu. Tapak sapatu. Tapak kaceuceub nu duka ti saha keur ka saha. “Deudeuh teuing, anaking. Hidep bet nuturkeun lalakon nu jadi bapa.” pokna bari ngelap getih garing dina dada raca anakna. Kaangseu hangit pelor. Hangru kabingung. Jeung dalingding malati. “Bapa hidep maot teu jauh ti dinya. Patlas taun kalarung. Raca awakna teu béda jeung hidep. Pinuh ku tapak kaceuceub.”
“... bentrokan demonstran dan aparat, kembali menelan korban ...” télépisi piligenti ngémbarkeun rajapati.
Samangkok cipanon. Teu daék béak. Réwuan indung. Sabilulungan. Ngamandian pangeusi nagri.


text:
Pamarentah nargetkeun tender pangwangunan dalapan jalan tol di Jawa jeung Sumatera bulan Desember 2008. Salah sahijina nyaeta jalan tol Sukabumi-Ciranjang (Cianjur) anu panjangna 31 km. Ieu warta teh dipedar dina Koran Tempo (15 Oktober 2008). Dina warta eta oge dipedarkeun yen pangwangunan konstruksi jalan kudu rengse dina tungtung taun 2009.
Sabtu, 01 November 2008
Jalan Tol Sukabumi-Ciranjang Arek Ditenderkeun
Pamarentah nargetkeun tender pangwangunan dalapan jalan tol di Jawa jeung Sumatera bulan Desember 2008. Salah sahijina nyaeta jalan tol Sukabumi-Ciranjang (Cianjur) anu panjangna 31 km. Ieu warta teh dipedar dina Koran Tempo (15 Oktober 2008). Dina warta eta oge dipedarkeun yen pangwangunan konstruksi jalan kudu rengse dina tungtung taun 2009.
Jalan Tol Ciawi-Sukabumi, Iraha Ngawujud?
Bray…… Rarasaan teh kawas peuting patepung jeung beurang atawa ti nu poek ka nu caang, basa kuring maca warta dina koran Kompas (11 Oktober 2008) ngeunaan pangwangunan jalan tol Ciawi-Sukabumi. Kieu ari judul wartana teh “Bakrie Jamin Pembangunan Lima Tol”. Salah sahiji jalan tol eta teh nyaeta Jalan tol Ciawi-Sukabumi anu panjangna 54 km.
Henteu rek bungah kumaha maca eta warta teh. Kaimpleng ku kuring lamun jalan tol eta geus ngawujud, daya tempuh ti Depok ka Sukabumi teh moal nepi ka dua jam meureun. Oge kacipta ku kuring, urang Sukabumi anu ngumbara jeung gawe di wilayah Jabodetabek pasti bungah pisan.